ເຄິ່ງນຶ່ງ ຂອງ ຊາວອາເມຣິກັນ ຍັງສົງໄສ ຕໍ່ການແກ້ໄຂ ທາງການທູດ ຢູ່ຊີເຣຍ
ການ​ຢັ່ງ​ສຽງ​​ ທີ່ນຳອອກເຜີຍ​ແຜ່​​ ມື້ວານ​ນີ້ ​ສະ​ແດງ​ໃຫ້​ເຫັນ​ວ່າ 45 ​ເປີ​ເຊັນ​ຂອງຊາວອາ​ເມຣິກັນ ມີຄວາມເຫັນ ໄປໃນແງ່ດີ ແລະອີກ 44 ເປີເຊັນ ຍັງສົງໄສ.
ການຢັ່ງຫາງສຽງຢູ່ໃນສະຫະລັດ ກ່ຽວກັບວ່າ ການພະຍາ ຍາມທາງດ້ານການທູດ ທີ່ຈະທັບມ້າງອາວຸດເຄມີຂອງຊີເຣຍ ຈະເປັນຜົນສໍາເລັດຫລືບໍ່ນັ້ນ ສະແດງໃຫ້ເຫັນວ່າ ຊາວອາເມ ຣິກັນ ແບ່ງກັນເຄິ່ງຕໍ່ເຄິ່ງ ການຢັ່ງສຽງຂອງອົງການ Gallup ທີ່ນຳອອກເຜີຍແຜ່ ໃນ ວັນສຸກມື້ວານນີ້ ສະແດງໃຫ້ເຫັນວ່າ 45 ເປີເຊັນຂອງຊາວ ອາເມຣິກັນຢ່າງໜ້ອຍພາກັນຄິດໄປໃນແງ່ດີກ່ຽວກັບແຜນ ດັ່ງກ່າວແລະອີກ 44 ເປີເຊັນກ່າວວ່າ ເຂົາເຈົ້າສົງໄສທີ່ວ່າ ມັນຈະເປັນຜົນສໍາເລັດ ການສໍາຫລວດນີ້ ໄດ້ຖາມກ່ຽວກັບທັດສະນະຄວາມເຫັນ ຂອງຜູ້ຕອບເຖິງ “ແຜນຂອງຣັດເຊຍ ໃນການມອບອາວຸດ ເຄມີຂອງຊີເຣຍ ” ການຢັ່ງສຽງນີ້ໄດ້ຈັດໃຫ້ມີຂຶ້ນ ໃນລະຍະ ສອງມື້ຫຼັງຈາກ ການກ່າວຄໍາປາໄສຂອງປະທານາທິບໍດີ Barack Obama ຕໍ່ປະເທດຊາດ ໃນອາທິດນີ້ ໃນອັນທີ່ ທ່ານກ່າວວ່າ ການປະຕິບັດ ງານທາງທະຫານຂອງສະຫະລັດ ຕໍ່ຊິເຣຍນັ້ນຍັງເປັນໄປໄດ້ຢູ່ ແຕ່ກໍໃຫ້ການເນັ້ນໜັກຕໍ່ການພະຍາຍາມທີ່ຈະບັນລຸການແກ້ໄຂ ທາງດ້ານການທູດ ການສໍາຫລວດ ສະແດງໃຫ້ເຫັນວ່າ ຊາວອາເມຣິກັນໃນຂອບເຂດທີ່ກວ້າງຂວາງຫຼາຍ ຂຶ້ນ ຄັດຄ້ານຕໍ່ການໃຊ້ກໍາລັງທະຫານ ໃດໆກໍຕາມຕໍ່ຊີເຣຍ ຄື 62 ເປີເຊັນໃນອາທິດນີ້ ປຽບທຽບໃສ່ 53 ເປີເຊັນ ເມື່ອແປດມື້ກ່ອນ